
СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ДОПЪЛНЕНИЕ НА НАРЕДБА № 4 ОТ 2023 Г. ЗА УСЛОВИЯТА И РЕДА ЗА ПОДАВАНЕ НА ЗАЯВЛЕНИЯ ЗА ПОДПОМАГАНЕ ПО ИНТЕРВЕНЦИИ ЗА ПОДПОМАГАНЕ НА ПЛОЩ И ЗА ЖИВОТНИ (ОБН., ДВ, БР. 30 ОТ 2023 Г.)

	Организация/
потребител
(вкл. начина на получаване на предложението)

	Управителен съвет на Национална био асоциация
(по електронен път на 6 май 2025 г.)
	Национална био асоциация, изцяло приема така направените предложения в проекта на НИД на Наредба № 4 от 30 март 2023 г., за условията и реда за подаване на заявления за подпомагане по интервенции за подпомагане на площ и животни.
Приемаме направените от Вас мотиви и направените предложения за намаляване на административната тежест върху земеделските стопани.
	
	

	
	
	Допълнително, ние от НБА виждаме допълнителна възможност за намаляване на административната тежест на бенефициентите, като Ви предлагаме, малко допълнение, към сега действащия чл. 22, ал. (2), като Ви предлагаме следния текст на разпоредбата:
Чл. 22. (1) (Изм. – ДВ, бр. 47 от 2024 г., в сила от 04.06.2024 г.) Кандидатите, които притежават КЕП, могат да подадат заявление за 2023, 2024 и 2025 г. по електронен път, като го подпишат с КЕП.
(2) (Доп. – ДВ, бр. 55 от 2024 г., в сила от 28.06.2024 г.) Всички останали кандидати подават заявлението по чл. 21, ал. 1 чрез общинските служби по земеделие по местонахождението на площите или в общинската служба по постоянен адрес на физическите лица и по адрес на регистрация на юридическите лица и едноличните търговци или по постоянен адрес на пълномощника на кандидата или чрез други юридически лица, определени в нормативен акт.
	Приема се
	

	
	
	С направените от нас предложения, се намаля административната тежест на бенефициентите, които подават, своите заявление, чрез пълномощници. По този начин, не е необходимо пълномощника на бенефициента да подава заявлението си пред съответната служба където е местонахождението на имота или седалището на ЮЛ, а се предоставя възможност, пълномощника да подаде заявление към съответната ОСЗ, където е неговия постоянен адрес.
Все повече бенефициенти срещат затруднение при подаване на заявленията за директни плащания, предвид твърде много прилаганите интервенции и спецификите към тях. Предвид което земеделските стопани упълномощават едно лице, на което имат доверие, за да подаде коректно заявлението им за директни плащания на площ. Но с цел избягване на необходимостта пълномощника да посещава ОСЗ по местонахождение на имотите или седалището на съответното ЮЛ, предлагаме да има възможност, заявлението да се подаде по постоянен адрес на пълномощника.

